สวัสดีค่ะ พอดีอยากสอบถามว่าหน้ามีเส้นเลือดฝอย มีตุ่มแดงๆขึ้นที่แก้ม ก่อนจะเป็นตุ่มมีอาการ คัน ยุบยิบๆ ร้อนหน้าตรงบริเวณแก้ม ตื่นเช้ามาจะมีตุ่มแดงๆขึ้นค่ะ บางทีก็มีหัวหนองเล็กๆจุดนึงคะ ลักษณะคล้ายสิวไม่มั่นใจว่าเป็นสิวหรือเป็นตุ่มผดคะเพราะก่อนหน้านี้แทบไม่เป็นสิวเลยคะ อยากทราบว่านี่ใช่อาการของโรคโรซาเซียไหมคะ มีอาการและรักษาอย่างไรค่ะเป็นมา2เดือนแล้วค่ะทรมานมากเลย ใช้ezerra plus creamทาอย่างเดียวอยู่คะตอนนี้ แล้วอยากทราบว่าตุ่มผดจะหายนานไหมคะ ขอบค่ะ
สวัสดีค่ะ ตุ่มแดงๆที่ใบหน้านั้น มีสาเหตุได้หลายอย่างค่ะ เช่นเป็นรูขุมขนอักเสบ ถ้ามีการติดเชื้อร่วมด้วยอาจทำให้เกิดสิวเห็นเป็นหัวหนองเล็กๆได้ หรืออาจเกิดจากตุ่มจากการแพ้สารสัมผัสน้ำหอมหรือสารกันเสียที่อยู่ในผลิตภัณฑ์ที่ใช้ การสัมผัสสารระคายเคืองต่อผิวหน้า ผื่นภูมิแพ้ การถูกแมลงกัด เป็นต้นส่วนโรคโรซาเซียดังกล่าวมานั้นเป็นการอักเสบของผิวหนังชนิดหนึ่งซึ่งอาจทำให้ เกิดตุ่มหนองหรือตุ่มสีแดงขนาดเล็ก อาจมีลักษณะคล้ายสิวได้มักเกิดกับเพศหญิงวัยกลางคนที่มีผิวขาวเป็นส่วนใหญ่ เป็นบริเวณแก้มหรือจมูก ซึ่งก่อนจะสรุปว่าเป็นโรคดังกล่าว แพทย์อาจจะต้องตรวจดูก่อนว่าไม่ใช่สิวหรือการติดเชื้อที่ผิวหนัง หรือไม่ได้แพ้สารใดๆที่ใช้กับใบหน้าค่ะดังนั้นแนะนำพบแพทย์เพื่อตรวจรอยโรคจริงให้ได้การวินิจฉัยที่แน่ชัดมากขึ้น ในระหว่างนี้สามารถใช้ครีมทาบำรุงให้ความชุ่มชื้นที่ใบหน้าได้ โดยหลีกเลี่ยงครีมที่ใช้แล้วรู้สึกว่าทำให้ผื่นเห่อมากขึ้น อาจใช้ผลิตภัณฑ์เวชสำอางที่ไม่มีน้ำหอมหรือสารกันเสีย ล้างหน้าวันละ 2 ครั้งเช้าเย็น หลีกเลี่ยงแสงแดดจัด